આ ફિલ્મમાં સંજય દત્ત પિતાના રોલમાં છે. તેની પુત્રીની ભૂમિકા ભજવી રહી છે અદિતિ રાવ હૈદરી. ફિલ્મના નિર્દેશક ઉમંગ કુમારે ફિલ્મ વિશે વાત કરતા જણાવ્યું કે, આ ફિલ્મમાં સંજયે ખુબ જ સુંદર અભિનય કર્યો છે. દર્શકોને આ ફિલ્મમાં સંજય દત્તની એક નવી જ ભૂમિકા જોવા મળશે. પહેલા આ ફિલ્મ ઓગસ્ટમાં રિલિઝ થવાની હતી પરંતુ કોઈક કારણોસર તેને પાછળ કરવામાં આવી છે. આ પોસ્ટર પહેલા રિલિઝ થયેલ લુક પણ લોકોને ખુબ પસંદ પડ્યો હતો. હવે જોવાનુ એ છે કે ફિલ્મને પણ લોકો કેવો પ્રતિસાદ આપે છે? આ વર્ષ ભૂમિ ઉપરાંત બીજી પણ ઘણી ફિલ્મો રિલિઝ થવાની છે જેની દર્શકો લાંબા સમયથી રાહ જોઈ રહ્યા છે.